stanford-oval/wikipedia huggingface dataset:
הבנת הנקרא
קשיים בהבנת הנקרא

משום שהבנת הנקרא היא תהליך כה מורכב, קושי בהבנת הנקרא יכול להיגרם מסיבות רבות כגון: לקות ראייה, לקות למידה – דיסלקסיה, לקות שפה, הפרעת קשב, קשיי זיכרון, פגיעה בתפקודים ניהוליים ועוד. כל אחד מהמצבים הללו יכול להופיע לבדו או בשילוב עם גורם נוסף היוצר תחלואה נלווית. לכן כדי להתאים את הטיפול למקור הבעיה האמיתי חשוב מאוד להגיע לאבחנה מדויקת על ידי אנשי המקצוע המתאימים. הורים לילדים המתקשים בהבנת הנקרא יכולים לפנות אל המורה או היועצת של בית הספר.
הטיפול הנפוץ לקשיים בהבנת הנקרא הוא הוראה מתקנת. אם הקשיים נובעים ממקור שפתי מומלץ לפנות לקלינאי תקשורת.
מערכת החינוך

יכולת הבנת הנקרא נחשבת למיומנות למידה בסיסית.
מערכת החינוך שמה דגש רב על פיתוח יכולת הבנת הנקרא של התלמיד כבר מהכיתות הראשונות של בית ספר יסודי, משום שהיא עתידה לשמש אותו ככלי מרכזי לרכישת השכלה ולהשתלבות בחברה אוריינית. הבנת הנקרא נדרשת לצורך למידה מספרי לימוד, איתור ופירוש מידע במילון, אנציקלופדיה ועוד.
הבנת הנקרא נדרשת לצורך הבנת הוראות כתובות. בכך היא תורמת ליכולת של התלמיד להתמודד עם שיעורי בית באופן עצמאי ומצמצמת את התלות שלו בהורים.
בהתאם לכך הבנת הנקרא נדרשת לצורך קבלת תעודת בגרות והיא אחד המדדים של הבחינה הפסיכומטרית הנדרשת פעמים רבות כתנאי קבלה למוסדות להשכלה גבוהה.
באקדמיה נדרשת יכולת הבנת הנקרא לצורך התעדכנות מקצועית באמצעות קריאת כתב עת מדעי בתחום הדעת הרצוי.
ראו גם

ספר
הבעה בכתב
לקות למידה
הערות שוליים

↑  American Psychiatric Association – APA, 2013. Diagnostic And Statistical Manual Of Mental Disorders, Fifth Edition (DSM-5).
↑  אלוני דליה, שיעורי בית – אפשר גם אחרת!, אתר פסיכולוגיה עברית, 24 באוקטובר 2004
| --- | --- |
בקרת זהויות :  GND: 4674421-6  NDL: 01217768  NKC: ph1126914 
הבנת הנקרא של כתב ברייל מתבססת על חוש המישוש ולא על חוש הראיה.
היינקל He 111

היינקל He 111 (בגרמנית: Heinkel He 111) היה מפציץ גרמני מתקופת מלחמת העולם השנייה.
היסטוריה

ה-He 111 תוכנן בתחילת שנות ה-30 על ידי המתכננים הגרמנים זיגפריד וולטר גינתר, תוך הפרה של חוזה ורסאי. בתחילת שלבי הייצור הוסווה המטוס כמטוס מטען, על אף שכוונת מתכנניו הייתה לספק ללופטוואפה מפציץ בינוני מהיר.
ה-He 111 היה בין המפציצים הידועים ביותר של הלופטוואפה וזוהה בקלות הודות לחרטומו בעל צורת החממה. הוא היה המפציץ שנעשה בו השימוש הרב ביותר בשלביה הראשונים של המלחמה, אם כי במהלך הקרב על בריטניה נחשפו חולשותיו בתחום המיגון, המהירות הנמוכה יחסית ויכולת התמרון הגרועה. עם זאת הוכח כי הוא מסוגל לספוג נזק כבד יחסית ולשוב לבסיסו. ככל שהתקדמה המלחמה כך נעשה בו שימוש למטרות רבות יותר, כמפציץ אסטרטגי בתקופת הקרב על בריטניה, כמפציץ טורפדו בתקופת הקרב על האטלנטי, ומפציץ בינוני ומטוס תובלה ביתר החזיתות.
על אף שהדגם הבסיסי שופר ללא הרף, בסוף המלחמה היה כבר ה-He 111 מיושן. הלופטוואפה רצה להחליפו ב"מפציץ דגם B" המתוכנן, אך בסופו של דבר בוטל הפרויקט, והלופטוואפה המשיך להשתמש ב-He 111 עד לסוף המלחמה. הייצור הופסק ב-1944. בשלבים אלו נעשה במטוס שימוש בעיקר כמטוס תובלה ולצורכי אספקה.
עיצובו של ה-He 111 נמשך גם לאחר המלחמה במטוס ה-CASA 2.111 הספרדי. הספרדים קיבלו ב-1943 מספר מטוסים ורישיון לבנות גרסה משלהם. "צאצא" זה של ה-He 111 נותר בשירות חיל האוויר הספרדי עד 1973.
ראו גם

היינקל He 177
הערות שוליים

↑  (ספרד)
| --- | --- |
בקרת זהויות :  NLI: 987007555543205171  GND: 4323434-3  LCCN: sh85059958  NARA: 10666225  NKC: ph453993 
ערך זה הוא קצרמרבנושא כלי טיס צבאיים. אתם מוזמנים לתרום לוויקיפדיה ו.
הגבר הנשלט

| --- | --- |

 מידע כללי
 מאת:  אסתר וילאר
 שפת המקור:  אנגלית
 סוגה:  מסה 
 נושא:  התנועה לזכויות הגבר 
 הוצאה
 תאריך הוצאה:  1971 
 מספר עמודים:  155
 הוצאה בעברית
 מספר עמודים:  124
 מהדורות נוספות
 תאריך מהדורה ראשונה:  1971
 
הגבר הנשלט הוא ספר משנת 1971 מאת הסופרת אסתר וילאר. הרעיון המרכזי מאחורי הספר הוא שנשים אינן מדוכאות על ידי גברים, אלא בעצם שולטות בגברים לטובתן. הספר יצא לאור בעברית ב-1979, בהוצאת ביתן.
תקציר

הספר טוען שבניגוד לרטוריקה הפמיניסטית והנפוצה על זכויות נשים, נשים בתרבויות מתועשות אינן מדוכאות, אלא מנצלות מערכת מבוססת היטב של מניפולציות כלפי גברים.
וילאר כותבת: "גברים אומנו והותנו על ידי נשים, לא אחרת מהדרך שבה פבלוב התנה את כלביו, כדי להפוך לעבדים שלהן". כפיצוי על עבודתם, ניתן לגברים שימוש תקופתי בנרתיק האישה. הספר טוען, שנערים צעירים מחונכים לקשר בין הגבריות שלהם לבין יכולתם להיות באינטימיות מינית עם אישה, וכי אישה יכולה לשלוט בגבר על ידי מילוי תפקיד של שומרת הסף למיניות, ובכך לתחושת הגבריות שלו.
וילאר טוענת כי הגדרות ונורמות חברתיות, כמו הרעיון שנשים הן חלשות, נבנות על ידי נשים מתוך מחשבה על הצרכים שלהן. וילאר מסבירה איך זה עובד: מפני שנשים נתפסות כחלשות, מצפים מהן לפחות; ולכן ניתן להם יותר מרחב פעולה בחברה מאשר לגברים. וילאר קובעת שמרבית הנשים פועלות לנצל כסף ומשאבים חומריים אחרים, שגברים עבדו קשה בכדי להשיגם. אחד האמצעים בהם נשים עושות שימוש בכדי לשלוט בגברים ולבצע העברת משאבים זו הוא שימוש במתן שבחים כמניפולציה. לטענתה, נשים מחלקות שבחים לגברים רק כאשר צורכיהן מסופקים בדרך כלשהי, או על מנת לעודד גברים להמשיך ולמלא את צורכיהן.
אמצעי נוסף ונפוץ של מניפולציה רגשית הוא שימוש מחושב בהצגה לא אותנטית של רגשות, כגון בכי וכעס, על מנת לתמרן גברים. וילאר טוענת שנשים נוטות לשלוט בתגובות הרגשיות שלהן, בעוד שגברים לא עושים זאת, ושנשים מגיבות באופן רגשי, דרמטי ומתוכנן, כדי להשיג את רצונן, וכך הן "סוחטות" גברים רגשית.
נשים גם משתמשות ישירות ביחסי מין ככלי למניפולציה ושליטה, אך גם בשליטה עקיפה דרך תפיסות מסורתיות של אהבה ורומנטיקה, המתקבלות בצורה חיובית יותר ממין, כדי לשלוט דרכן בחיי המין של גברים. וילאר כותבת שגברים לא מרוויחים אלא מעט ממוסד הנישואים, ושנשים מאלצות אותם להיכנס אליהם בהעמדת פנים, שבכך הם ממלאים את הרצונות הרומנטיים שלהן.
הספר מסתיים בכך שוילאר קובעת כי יהיה קשה לשנות את המצב החברתי על ידי פנייה לנשים, שכן נשים אינן קשובות למצוקתם של גברים, ואינן מוכנות לוותר על מעמדן הנוח בחברה. לכן, זה תלוי רק בגברים לראות מעבר להונאה ולסחטנות הרגשית ולהתחיל בביקורת גלויה על הדברים, כדי לעודד התרחשות של שינויים משמעותיים ושחרור גברים משליטה זו.
קבלה

"הגבר הנשלט" היה פופולרי למדי בזמן יציאתו לאור, ב-28 מדינות, בין השאר, בשל הסיקור העיתונאי הניכר שקיבל.
"הגבר הנשלט צפוי להיות השנה במרכז השיח הציבורי", Sunday Mirror
"וילאר זורקת בספר רימון יד קטן על המוסדות המקודשים של נישואין, בית וילדים. הפיצוץ הצפוי נשמע למרחקים, וב-28 המדינות בהן ספרה נמכר, עקרות בית הנשואות באושר, היו שמחות לעקור את עיניה". Liverpool Daily Post
וילאר הופיעה בתוכנית האירוח The tonight show ב-21 בפברואר 1973 כדי לדון בספר. ב-1975 היא הוזמנה לעימות בערוץ הטלוויזיה הציבורי של רדיו מערב גרמניה עם אליס שוורצר, שנחשבה לנציגה המובילה של תנועת הנשים בגרמניה באותה תקופה. העימות עורר מחלוקת, במיוחד בשל מידת התוקפנות הגבוהה שלו. בשלב מסוים, למשל, טענה שוורצר שוילאר היא "לא רק סקסיסטית, אלא גם פשיסטית", והשוותה את ספרה לעיתון הנאצי "דר שטירמר".
וילאר הצהירה כי קיבלה איומים על חייה בעקבות הספר: "לא דמיינתי באופן רחב מספיק את הבידוד שבו אמצא את עצמי לאחר כתיבת הספר הזה. גם לא דמיינתי את ההשלכות שיהיו לזה על הכתיבה שלאחר מכן ואפילו על חיי האישיים - האיומים האלימים לא פסקו עד היום."
מתוך ההקדמה

במהדורה מחודשת של הספר שיצאה לאור ב-1998, כתבה וילאר:
למעלה מעשרים וחמש שנים חלפו מאז פרסום ספרי "הגבר הנשלט" - חוברת שנכתבה בכעס רב-נגד מונופול הדעות העולמי של תנועת הנשים. הנחישות שבה אותן נשים הציגו אותנו כקורבנות של גברים, לא רק נראתה משפילה, אלא גם לא מציאותית. אם מישהו ירצה לשנות את גורל המין שלנו - וזו משאלה שהייתה לי אז, כשם שיש לי היום - אז ראוי לעשות זאת ביושרה רבה יותר ואולי גם עם קצת הומור;
אנשים שואלים אותי לעיתים קרובות, האם אכתוב את הספר הזה שוב. ובכן, אני מוצא שזה נכון וראוי לעשות זאת. אבל במבט של היום, האומץ שלי באותם ימים אולי נובע רק מחוסר דמיון. למרות כל מה שכתבתי, לא ממש יכולתי לדמיין את הכוח מולו אני עומדת. נראה שמותר לבקר נשים רק בשקט - במיוחד כאישה - ואפשר היה לצפות להסכמה רק בדלתיים סגורות.
מכירות

על פי מחקר של מכון הספרים הספרדי, הגרסה המתורגמת לספרדית (ששמה El Varón Domado) הייתה הספר השלישי הפופולרי ביותר שנמכר בספרד בשנת 1975.
ראו גם

אנטי פמיניזם
היפרגמיה
תנועת הגברים
הגלולה האדומה
גברים הולכים בדרכם
וורן פארל
הערות שוליים

↑  Times, Judith Weinraub Special to The New York (13 ביוני 1972). "She Says It's the Men Who Are Enslaved (Published 1972)" – via NYTimes.com. {{cite web}}:  (עזרה)
↑  E. Vilar, "Der dressierte Mann", radio-interview (in german) (אורכב 03.05.2012 בארכיון Wayback Machine) ARD, November 7, 1971. Retrieved in December 19, 2011.
1 2  Esther Vilar, The-Manipulated-Man, https://selfdefinition.org, ‏2006
↑  Excerpts from the debate can be seen in the documentary about Alice Schwarzer, available in the "Deutschland - Lenker und Gestalter" series of 12 DVDs released in Germany, and in a recent Schwarzer interview aired in September 27, 2011, and available in the ARD website. The full-42 minute debate can be obtained directly from WDR in DVD here.
↑  Im Clinch (in german) Der Spiegel, February 10, 1975. Retrieved December 20, 2011.
↑  Frau gegen Frau (in german) Die Zeit, June 16, 2005. Retrieved December 20, 2011.
↑  Esther Vilar, The Manipulated Man, revised edition, August 1998
↑  Esther Vilar, AUTHOR'S INTRODUCTION, https://archive.org, ‏1998
↑  Folha de S.Paulo, Ilustrada, p.5, January 28, 1976 (in Portuguese) - Retrieved December 29, 2011.
הגדת נירנברג הראשונה

|  מידע כללי |
| --- | --- |
 מאת:  יואל בן שמעון 
 הוצאה
 תאריך הוצאה:  בסביבות 1449
 
הגדת נירנברג הראשונה
הגדת נירנברג הראשונה היא כתב יד מאויר של ההגדה של פסח שנוצרה על ידי הסופר והמאייר יואל בן שמעון בנירנברג שבגרמניה בשנת 1449 בקירוב. הגדת נירנברג הראשונה נחשבת לאחת מההגדות היחידות בעולם, שהשתמרו מתקופת ימי הביניים המאוחרים, והיא מספקת תובנות לגבי המנהגים הדתיים והמסורות התרבותיות של הקהילות היהודיות בגרמניה בתקופת ימי הביניים, והוא מהווה עדות להישגיהם האמנותיים הסופרים היהודים באותה העת.[דרוש מקור]
הגדת נירנברג הראשונה נמצאת כיום במוזיאון ישראל.
היסטוריה

הגדת נירנברג הראשונה נוצרה בשנת 1449 בקירוב על ידי הסופר והמאייר הנודע יואל בן שמעון בנירנברג שבגרמניה.
הגדת נירנברג הראשונה הובאה לירושלים מגרמניה בשנות ה-30 של המאה ה-20 על ידי זלמן שוקן. באפריל 2001 נרכשה ההגדה תמורת 1,017,750 דולרים על ידי משפחת יסלזון במכירה פומבית של סותבי'ס תל אביב, ובעקבות כך היא נתרמה למוזיאון ישראל.
תיאור

הגודל של הגדת נירנברג הראשונה הוא 27 סנטימטרים על 17 סנטימטרים. היא כתובה בדיו וצבעי מים על גבי קלף.
הגדת נירנברג הראשונה מכילה איורים רבים  המתארים בין היתר סצנות מסיפור יציאת מצרים.
נוסח ההגדה

ההגדה היא בנוסח אשכנז. עם זאת, ישנם כמה הבדלים בין הנוסח המובא בהגדה לנוסח האשכנזי המקובל כיום. למשל, מופיעו שתי ברכות השיר (יהללוך ונשמת כל חי) במלואן, עם חתימת הברכה, בהתאם למנהג האשכנזי הקדום, וכפי שמובא בתוספות ובראשונים אחרים. זאת בניגוד למנהג האשכנזי שהתקבל, כדעת רבי חיים כהן, לומר "יהללוך" בלי חתימה, ולחתום רק בנשמת כל חי, לאחר הלל הגדול. עם זאת, בהגדה אין ברכת המצוות לפני קריאת ההלל, בהתאם למנהג האשכנזי כיום, ובניגוד להגדות אחרות מאותה תקופה (כמו הגדת רוטשילד).
בסוף ההגדה מופיעים הפיוטים אז רוב ניסים הפלאת בלילה, אומץ גבורותיך הפלאת בפסח ואדיר במלוכה, ורק אחר כך "לשנה הבאה בירושלים" ושתיית הכוס הרביעית. לאחר שתיית הכוס הרביעית נכתב הפיוט אדיר הוא. חסל סידור פסח, אחד מי יודע וחד גדיא אינם מופיעים כלל. בספירת העומר שבסוף ההגדה, נוסח הספירה הוא "שהיום יום אחד", בלי המילה "לעומר" או "בעומר".
הערות שוליים

1 2  הגדת נירנברג הראשונה, שנקנתה לאחרונה  בכמיליון דולר, נתרמה למוזיאון ישראל, באתר הארץ, 26 ביולי 2001
↑  תוספות, מסכת פסחים, דף קי"ח, עמוד א', ד"ה רבי יוחנן.
| הגדות של פסח |
| --- | --- | --- |
| המאה ה-9 | סדר רב עמרם גאון |  |
| המאה ה-10 | סידור רב סעדיה גאון |  |
| המאה ה-11 | הגדה של פסח מגניזת קהיר |  |
| המאה ה-14 | הגדת הזהב (קטלוניה) • הגדת שאלתיאל (קטלוניה) • הגדת ריילנדס (קטלוניה) • הגדת ראשי הציפורים (גרמניה) • הגדת פובלט (קטלוניה) • הגדת סרייבו (קטלוניה) • הגדת וולף (צרפת) • הגדת קאופמן (קטלוניה) • הגדת האחות (קטלוניה) • הגדת ברצלונה (קטלוניה) • הגדה היספנית-מורסקית • הגדת פראטו (קטלוניה) • הגדת ששון (קטלוניה או דרום צרפת) • הגדת מודנה־בולוניה (קטלוניה) • הגדת גרציאנו (קטלוניה) • הגדת מוקטה (קטלוניה) • הגדת קיימברידג' (קטלוניה) • הגדת לומברד |  |
| המאה ה-15 | הגדת רוטשילד (צפון איטליה) • הגדת נירנברג הראשונה (גרמניה) • הגדת נירנברג השנייה (גרמניה) • הגדת וושינגטון (גרמניה) • הגדת דרמשטאדט • הגדת ארנה מיכאל (גרמניה) • סידור הרבי מרוז'ין (מזרח אירופה) • הגדת פארמה • הגדת יהודה (גרמניה) • סידור גאליקו (איטליה) • הגדת וואדי אל חגארה (וואדי אל חגארה) • הגדת לונדון של יואל בן שמעון • הגדת סינסינטי הראשונה • הגדת חילק ובילק • הגדת טגרנזי (גרמניה או אוסטריה) • הגדת ריילנדס האשכנזית |  |
| המאה ה-16 | הגדת פראג (פראג) • הגדת מנטובה (איטליה) • הגדת פריסול • הגדת מחזור רומא (בולוניה) |  |
| המאה ה-17 | הגדת ונציה (איטליה) • הגדת אמסטרדם (הולנד) |  |
| המאה ה-18 | הגדת המבורג • הגדת סינסינטי השנייה • הגדת לייפניק |  |
| המאה ה-19 | הגדת ניו יורק |  |
| המאה ה-20 | הגדת שיק (פולין) • הגדת פרחי (מצרים) • הגדת מקסוול האוס (ארצות הברית) • הגדת הרבי מחב"ד • הגדת הגדוד השלישי של הפלמ"ח (ישראל) |  |
| הגדות שונות | הגדה קיבוצית לפסח • הגדות קטלוניה |  |
המפלגה הדמוקרטית של אלבניה

| --- | --- |

 מדינה:  אלבניה
 מייסד:  סאלי ברישה 
 מנהיגים:  סאלי ברישה 
 תקופת הפעילות:  1990–הווה (כ־34 שנים)
 אידאולוגיות:  שמרנות
 מטה:  טירנה
 מיקום במפה הפוליטית:  ימין-מרכז
 ארגונים בינלאומיים:  מפלגת העם האירופית
 נציגויות בפרלמנטים
 האספה הלאומית:  43 / 140
 http://www.pd.al/
 
המפלגה הדמוקרטית של אלבניה (באלבנית: Partia Demokratike e Shqipërisë, או בראשי תיבות PD) היא מפלגה שמרנית באלבניה. המפלגה היא חברה משקיפה במפלגה האירופאית מפלגת העם האירופית. המפלגה נוסדה ב-12 בדצמבר 1990. אמנם בתחילה הייתה המפלגה באופוזיציה, אך עלתה לשלטון בשנת 1992 ושלטה עד 1997. באותה השנה הממשלה נפלה בעקבות פרשת שחיתות אשר גרמה בסופו של דבר למלחמת אזרחים. בשנת 2001 התחזקה המפלגה, אך נשארה באופוזיציה. בשנים 2005–2013 הובילה ה-PD את הממשלה. באותה השנה הפסידה המפלגה בבחירות, דבר שגרם להתפטרות ההנהגה ולרפורמות רבות. בסופו של דבר הוחלט על דמוקרטיזציה רחבה במפלגה. בשנת 2017 המפלגה ארגנה מחאות רבות כנגד מדיניות הממשלה וכמעט החרימה את הבחירות.
כוח המפלגה לאורך השנים

| שנה | קולות | % | מושבים בפרלמנט | +\- | קואליציה\אופוזיציה |
| --- | --- | --- | --- | --- | --- |
| 1991 | 720,948 | 38.7% | 75 (מתוך 250) | +75 | אופוזיציה |
| 1992 | 1,046,193 | 57.3% | 92 (מתוך 140) | +17 | קואליציה |
| 1996 | 914,218 | 55.2% | 122 (מתוך 140) | +30 | קואליציה |
| 1997 | 315,677 | 24.1% | 29 (מתוך 155) | -93 | אופוזיציה |
| 2001 | 494,272 | 36.9% | 46 (מתוך 140) | +24 | אופוזיציה |
| 2005 | 602,066 | 44,1% | 56 (מתוך 140) | +10 | קואליציה |
| 2009 | 610,463 | 40.2% | 68 (מתוך 140) | +12 | קואליציה |
| 2013 | 528,373 | 30.6% | 50 (מתוך 140) | -18 | אופוזיציה |
| 2017 | 427,778 | 28.8% | 43 (מתוך 140) | -7 | אופוזיציה |
הגדת חבל ימית

| --- | --- |

מרכז המבקרים "הגדת חבל ימית" במושב דקל
מרכז המבקרים "הגדת חבל ימית" במושב דקל
 מידע כללי
 סוג:  אתר מורשת
 מיקום:  מושב דקל, מועצה אזורית אשכול, ישראל
 מדינה:  ישראל 
 מייסדים:  תמי שיבת, זהבה שקד
 מבקרים בשנה:  3,000
 מנהל:  זהבה שקד
 אוצר ראשי:  זהר מורג
 הקמה ובנייה
 תקופת הבנייה:  ? – דצמבר 2010
 תאריך פתיחה רשמי:  דצמבר 2010
 קואורדינטות:  31°11′45″N 34°20′46″E﻿ / ﻿31.19575448055°N 34.346002703337°E﻿ / 31.19575448055; 34.346002703337
 www.yamit-story.co.il
  (למפת צפון הנגב מוגדלת) הגדת חבל ימית(למפת צפון הנגב רגילה) הגדת חבל ימית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הגדת חבל ימית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הגדת חבל ימית
 
הגדת חבל ימית הוא מרכז מבקרים במושב דקל שבחבל שלום בדרום מועצה אזורית אשכול. המקום מספר על העיר ימית והיישובים החקלאיים בחבל ימית שבצפון סיני, שהוקמו בין השנים 1971 ועד 1981, ופונו בעקבות הסכם השלום בין ישראל למצרים שנחתם במרץ 1979; ומתאר את הוויתור על הבית למען השלום ואת בחירת המתיישבים להיבנות מחדש בנגב המערבי ולהפריח את השממה בחבל שלום.
היסטוריה

לקראת אירועי 20 שנה להקמת חבל שלום ומושב דקל החליטה זהבה שקד להקים מרכז המבקרים שיציג את גודל העשייה שנעשתה בחבל ימית.
בשנת 2002 קיבלו הנהלת אגודת חבל שלום ומנהלת המחלקה האסטרטגית במועצה האזורית אשכו את הרעיון והעניקה ליזמים 3,000 ש"ח. במקביל מושב דקל העמיד לטובת המיזם מבנה ציבור שנבנה מלכתחילה לשמש כצרכנייה אך לאחר מכן שימש כספריה אזורית לתושבי חבל שלום ועמד פנוי עקב העברת הספרייה למשכנה הקבוע במבנה קהילתי של חבל שלום.
במשך כשנתיים היזמים לא הצליחו לקדם את המיזם, מחוסר תקציב מינימלי לפעילות השוטפת. להגדלת התקציב התפעולי של המקום פנו היזמים לעזרה לאגודת חבל שלום שהעניקה למיזם תרומה על סך 10,000 ש"ח בשנה למשך שמונה שנים ובנוסף נתנה למיזם שרותי משרד והנהלת חשבונות. במהלך השנים גם המועצה האזורית אשכול העניקה למיזם בכל שנה שנייה 10,000 ש"ח נוספים.
בשנת 2010 נתקבל תקציב משמעותי נוסף בסכום של 60,000 ש"ח לסיום ההקמה של מרכז המבקרים שניתן על ידי החטיבה להתיישבות והרשות לפיתוח הנגב, כאשר מנגד אגודת חבל שלום הוסיפה את אותו סכום סך 60,000 ש"ח ובזכותם המיזם נפתח בדצמבר 2010.
בשנת 2014 המועצה לשימור אתרים בישראל הכירה במרכז המבקרים הגדת חבל ימית כאתר מורשת ופעלה לקידומו באמצעים שלה.
בתחילת שנת 2019 ביקשה הנהלת מושב דקל להיות הגורם האחראי להמשך תפקוד מרכז המבקרים.
מדי שנה מבקרים במקום כ־3,000 מבקרים.
התערוכה הקבועה

במקום תערוכה קבועה המכילה תיעוד היסטורי הסוקר את חבל ימית מתחילת ההתיישבות ב־1971 ועד לפינוי והרס הבתים ב־1982.
התערוכה מכילה: צילומים, קטעי עיתונות, מפות וטקסטים, סרטון המתעד עדות אישית מפי אזרחים מפוני "חבל ימית", פריטים שנתרמו ונאספו, על ידי אנשים, תמונות אומנות שונות המשקפות דרכי התמודדות שונות עם סוגיית הפינוי, תיעוד מתוך התקשורת בישראל ועוד.
גלריית צילומים

פינוי העיר ימית
פינוי ימית, 1982
אנדרטת אוגדת הפלדה
יום חורפי בחוף ימית. ציירה הציירת יונה לוי גרוסמן, שהייתה חברת מושב אוגדה, בחבל ימית
יונה עם ענף שקד מעל חורבות העיר ימית. ציירה הציירת יונה לוי גרוסמן, שהייתה חברת מושב אוגדה, בחבל ימית
הערות שוליים

1 2  הגדת חבל ימית ב-Facebook Watch, נבדק ב-2021-03-07
↑   הגדת חבל ימית (מרכז מבקרים) במושב דקל, סרטון  באתר יוטיוב (אורך: 12:57)
↑  מרכז מבקרים – הגדת חבל ימית, באתר המועצה לשימור אתרי מורשת בישראל
| ישובי סיני שפונו במסגרת הסכם השלום בין ישראל למצרים או הסכמים אחרים |
| --- | --- | --- |
| יישובי חבל ימית | אבשלום • אוגדה • דקלה • חולית • חרובית • חצר אדר • ימית • מחנה נורית • מעוז הים • נאות סיני • ניר אברהם • נתיב העשרה • פריאל • פרי גן • סופה • עצמונה • שדות • תלמי יוסף |  |
| יישובי מרחב שלמה | אופירה • די זהב • נביעות • שלהבת • זהרון |  |
| נוספים | קדש ברנע • נח"ל ים • נח"ל תרשיש |  |
היינצ'ה

| --- | --- |

 לידה:  12 באוגוסט 1955 (בן 69) קרקראדה, הולנד 
 שם לידה:  Hendrik Nikolaas Theodoor Simons 
 מוקד פעילות:  ממלכת ארצות השפלה 
 תקופת הפעילות:  מ-1967 
 סוגה:  מוזיקת שלאגר 
 שפה מועדפת:  גרמנית, אנגלית, הולנדית 
 מספר צאצאים:  3 
 www.heinsimons.com
 פרופיל ב-IMDb
 
היינצ'ה (בהולנדית: Heintje, מוכר גם בשם היין סימונס;‏ נולד ב-12 באוגוסט 1955) הוא זמר פופ ושחקן הולנדי. בגרמניה הוא רכש את פרסומו בשנת 1967, עם הלהיט שלו "מאמא".
ביוגרפיה

נולד בשם ניקולאס הנדריק תיאודור סימונס ב-Bleijerheide, שבהולנד. בנו של כורה פחם שנאלץ לפרוש בשל מחלת הצורנת, מה שהביא את משפחתו לסף העוני. המשפחה פתחה חנות, והיינצ'ה הקטן נהג לשיר יחד עם הג'וקבוקס. בגיל 11 הוא ניצח בתחרות שירה עם הגרסה ההולנדית לשיר האיטלקי "מאמא" ("אמא"), והוחתם על חוזה על ידי המוזיקאי והמפיק ההולנדי אדי קליינגלד. קליינגלד הפך למנהלו הקבוע וכן הלחין עבורו את רוב שיריו. באותה שנה הוציא באמסטרדם את תקליטו ההולנדי הראשון, ונחל הצלחה רבה בהולנד.
היינצ'ה רכש לעצמו מוניטין בגרמניה, עת הציג שם באוקטובר 1967 את הגרסה הגרמנית ל"מאמא". השיר הפך את הזמר לאלילן של אמהות גרמניות רבות, והופיע במשך שנה שלמה במצעדים. בשנת 1968 אף היה לשיר הנמכר ביותר בגרמניה. עם שיריו הבאים (ביניהם השיר "Du sollst nicht weinen" (אל נא תבכי), גרסה מחודשת לשיר "Das Lied der Taube" (שיר היונה), משנת 1949, שהולחן על ידי ראלף מריה סיגל), היינצ'ה עמד שלוש פעמים ברציפות בראש טבלאות המצעדים בגרמניה, ורשם בכך הצלחה מוזיקלית נוספת.
בכתבה של הלוס אנג'לס טיימס משנת 1971, הוא תואר כַּ"נכס החם ביותר באירופה". העיתון ציטט את ה"אלגמיינה צייטונג" שכתב כי "אין כיום מישהו גדול ממנו בעסקי השעשועים בגרמניה". בתוך מספר שנים זכה היינצ'ה ב-40 אלבומי זהב, אלבום פלטינה אחד, ושני אלבומי זהב מרדיו לוקסמבורג, וכן בפרסים רבים אחרים. בשנת 1968 לוהק גם לסרטים אחדים בהם שיחק בתפקידים הראשיים, אך אלו לא הבשילו לקריירת משחק.
לאחר הפסקה קצרה עקב שינוי קולו בגיל שש עשרה וחצי, היינצ'ה שב לשיר, אך מעולם לא נפטר לחלוטין מתדמיתו כ"ילד פלא". הוא אמנם הוציא בשנת 1975 שני תקליטים פופולריים מאוד בדרום אפריקה, ושמר על בסיס מעריצים גדול באירופה, אולם הצלחתו נותרה צנועה. הוא ניסה לערוך מספר קאמבקים נוספים תחת שמות שונים משם החיבה שלו (tje - "צ'ה" היא סיומת חיבה בהולנדית). תחילה הופיע תחת השם היינצ'ה סימונס, ומאוחר יותר כהיין סימונס, שהפך מאמצע שנות ה-90 לשמו המוכר בתעשיית המוזיקה הפופולרית. מאז הוא מופיע תכופות כאורח בתוכניות טלוויזיה מוזיקליות, וכן ממשיך להוציא אלבומים חדשים שזכו להצלחה מוגבלת.
היינצ'ה מכר בחייו מעל 40 מיליון תקליטים ברחבי העולם. שלושה מתקליטיו יצאו לשוק הבינלאומי (כולל ארצות הברית, קנדה, אוסטרליה) ותורגמו לאנגלית. לאחר שהתעשר, הוא העביר את משפחתו לעיר הולדתו של אביו בבלגיה, שם הוא מתגורר עם רעייתו ושלושת ילדיו.
שירים

1967 "Mamma"
1967 "Oma so lieb"
1968 "Du sollst nicht weinen"
1968 "Es kann nicht immer nur die Sonne scheinen"
1968 "Heidschi Bumbeidschi"
1968 "Ich bau' Dir ein Schloss"
1969 "Geh' Deinen Weg"
1969 "Liebe Sonne, lach doch wieder"
1969 "Ich sing' ein Lied für Dich"
1970 "Schön sind die Märchen vergangener Zeit"
1970 "Deine Tränen sind auch meine"
1971 "Schneeglöckchen im Februar"
1978 "Und das alles nur weil wir uns lieben"
1992 "Ein Mutterherz Soll Niemals Weinen"
1994 "Die Heimat darfst Du nie vergessen"
1995 "Mama Techno-Version"
1998 "Komm, tanz noch mal ganz eng mit mir"
2002 "So Wie Ein Stern"
2004 "Frauen sind was wunderbares"
סרטים

1968 Zum Teufel mit der Penne
1969 Heintje – ein Herz geht auf Reisen
1969 Hurra, die Schule brennt
1970 Heintje – einmal wird die Sonne wieder scheinen
1970 Heintje – mein bester Freund
1971 Morgen fällt die Schule aus
אלבומים

1967 Heintje
1968 Weihnachten mit Heintje
1969 Ich sing ein Lied für dich
1969 Dein schönster Tag
1970 Herzlichst Heintje
1971 Wenn wir alle Sonntagskinder wär'n
1972 Fröhliche Weihnacht überall
1973 Ich denk an dich
1974 Junger Mann mit 19
1978 Ich habe Freunde
1989 Herzensmelodie
1992 Ich hab' so lange gesucht nach dir
1994 Die Heimat darfst Du nie vergessen
1996 Mein zweites Leben
1998 Ich schenk' Dir meine Liebe
1999 Noch einmal mit Gefühl
2001 Heute und bisschen gestern – Jubiläumsalbum
2002 Rück ein Stückchen näher
2003 Von Herz zu Herz by Heintje|Von Herz zu Herz
2004 Frauen sind was wunderbares
2005 Ich sag' Danke
2006 Männer sind einfach zu gut
החלום האמריקאי

ערך זה עוסק בחיים של הצלחה וסיפוק הנמצאים כביכול בהישג ידם של תושבי ארצות הברית. אם התכוונתם למשמעות אחרת, ראו .
למהגרים שהגיעו מאירופה לארצות הברית דרך הים, היווה המפגש עם פסל החירות את ראשית הדרך להגשמת החלום האמריקאי
החלום האמריקאי (באנגלית: The American Dream) הוא מושג המתאר חיים של הצלחה וסיפוק הנמצאים כביכול בהישג ידם של תושבי ארצות הברית. בדרך כלל מתייחס המושג לביטחון כלכלי ונוחיות חומרית, אך יכול לתאר גם חלום של התפרסמות, שבירת מגבלות חברתיות, אתניות, או מעמדיות. החלום האמריקאי מתקשר לתדמית של ארצות הברית כ"ארץ האפשרויות הבלתי מוגבלות", ארץ שבה כל אדם יכול להגשים את החלום האמריקאי. היחס לחלום האמריקאי כרוך ביחס לקפיטליזם האמריקאי, למריטוקרטיה המתקיימת כביכול בארצות הברית, ולחירויות המעוגנות בחוקת ארצות הברית.
הביטוי הופיע לראשונה בספרו של ג'יימס טראסלו אדמס, "האפוס של אמריקה", והוגדר כחזון של חיי עושר ושגשוג והזדמנויות לכל, בהתאם ליכולתו של הפרט להשיגם.
המונח אינו קל להגדרה, ומשמעותו סובייקטיבית מאוד. הוא נקשר לעיתים קרובות להגירה, כיוון שחלום החופש הדתי, השגשוג הכלכלי והמריטוקרטיה הם שהביאו לעיתים קרובות מהגרים לחופי ארצות הברית. אמריקאים רבים משתמשים במושג במשמעות של הצלחה בחיים שהיא תוצאה של עבודה קשה (בביטויים כמו "לחיות את החלום האמריקאי"). במשמעותו הפופולרית, הביטוי מתייחס לרוב להגשמת החלום האמריקאי באופן חומרי הקשור לפרוורים. בית צמוד קרקע, מכונית גדולה, שני ילדים, חיית מחמד, משרה נוחה, פנאי וספורט.